Shoreline az Amerikai Egyesült Államok északnyugati részén, Washington állam King megyéjében elhelyezkedő város. A 2010. évi népszámlálási adatok alapján 53 007 lakosa van.

Történet 
A térség első lakói a duwamish indiánok voltak, akik már az első telepesek megjelenése előtt négyezer éve itt éltek. Az első európaiak 1890-ben érkeztek Richmond Beachre, a Great Northern Railway vasútvonala pedig a következő évben nyílt meg. 1906-ban megnyílt a Seattle–Everett villamosvonal, a közúti összeköttetést pedig az 1913-ra elkészült North Trunk Road biztosította.

A település nevét 1944-ben vette fel; a Shore tag jelentése "parttól partig" (a Puget Soundtól a Washington-tóig), míg a line jelentése "határtól határig" (Seattle-től Snohomish megyéig).

Miután Lake Forest Park 1961-ben városi rangot kapott, a Shoreline-i Tankerület volt a település fő ismertetőjele. A kereskedelmi kamara 1983-ban üdvözlőfeliratokat helyezett el. Mivel Seattle városa 1988-ban magához kívánta csatolni Shoreline-t, a település 1995. augusztus 31-én városi rangot kapott, melynek célja többek között a saját tankerület megtartása volt.

Városrészek 
Shoreline 14 városrészből áll. A városrészek ügyeiért a választott közösségi vezetők felelnek.

Éghajlat 
A város éghajlata mediterrán (a Köppen-skála szerint Csb).

Népesség

Oktatás 
A Shorewood és Shorecrest középiskolák fenntartója a Shoreline-i Tankerület. Az Evergreen School független általános iskola. A King's Schools és a Shoreline Christian School egyházi fenntartású intézmények.

A Shoreline-i Közösségi Főiskola székhelye a Shoreview Parkban található.

Testvérváros 
  Poljong, Dél-Korea

Jegyzetek

Fordítás

Források

További információk 

 Hivatalos honlap 

King megye települései (Washington)